1453 Φένια

Η Φένια (Fennia) είναι ένας μικρός διπλός αστεροειδής, που περιφέρεται στην εσώτατη περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,331. Ανακαλύφθηκε στις 8 Μαρτίου 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και επίσης, ανεξάρτητα, 15 μέρες μετά και από τον Ρώσο αστρονόμο Γκριγκόρι Νεουιμίν, που παρατηρούσε από το Σιμέις της Κριμαίας. Το Minor Planet Center (Κέντρο Ελασσόνων Πλανητών) αναγνωρίζει μόνο τον πρώτο που ανακάλυψε τον δορυφόρο. Η αρχική προσωρινή ονομασία της, ήταν 1938 ED1 και τελικώς πήρε το όνομα Φένια από τη λατινική ονομασία για τη Φινλανδία.

Ανήκει στην Οικογένεια αστεροειδών της Ουγγαρίας.Spratt, Christopher E. (April 1990). «The Hungaria group of minor planets». Journal of the Royal Astronomical Society of Canada. 84 (2): 123–131. Bibcode:1990JRASC..84..123S. ISSN 0035-872X. Retrieved 1 April 2016. Είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερο από χίλιες γήινες ημέρες, καθώς χρειάζεται 954,4 ημέρες ή 2,61 γήινα έτη.

 Φυσικά χαρακτηριστικά 
Η μέση διάμετρος της Φένιας εκτιμάται σε 7,32 χιλιόμετρα κατά το πιθανότερο σενάριο, σύμφωνα με την Collaborative Asteroid Lightcurve Link,«LCDB Data for (1453) Fennia». Asteroid Lightcurve Database (LCDB). Retrieved 21 October 2017.Warner, Brian D.; Harris, Alan W.; Pravec, Petr; Stephens, Robert D.; Pray, Donald P.; Cooney, Walter R. Jr.; et al. (June 2008). «1453 Fennia: A Hungaria Binary». The Minor Planet Bulletin. 35 (2): 73–74. Bibcode:2008MPBu...35...73W. ISSN 1052-8091. αν και διάφορες εκτιμήσεις έχουν κάνει λόγο για νούμερα που κυμαίνονται από 6,36 έως 8,98 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι 0,2494. Η Φένια περιστρέφεται γύρω από τον εαυτό της μία φορά κάθε 4 ώρες 24 λεπτά και 44 δευτερόλεπτα.

 Δορυφόρος 
Το 2007, φωτομετρικές παρατηρήσεις της καμπύλης φωτός αποκάλυψαν ότι η Φένια είναι ένας σύγχρονης περιστροφής δυαδικός αστεροειδής, καθώς έχει ένα δικό της φεγγάρι. Ο δορυφόρος της, αρχικά φάνηκε να έχει τροχιακή περίοδο 22,99 ωρών, που μεταγενέστερα αναθεωρήθηκε ελαφρά σε 23,55 ώρες. Είναι τουλάχιστον το ένα τέταρτο της διαμέτρου της ίδιας της Φένιας – μια δευτερεύουσα προς πρωτεύουσα μέση διάμετρο σε αναλογία 0,28 ± 0,02) – η οποία μεταφράζεται σε διάμετρο 1,95 ± 0,18 χιλιομέτρων με βάση τις τρέχουσες εκτιμήσεις.

 Αναφορές 

 Εξωτερικοί σύνδεσμοι 
 Τροχιά από το JPL (Java) / Εφημερίδα.
 Asteroids with Satellites, Robert Johnston, johnstonsarchive.net
 Asteroid Lightcurve Database (LCDB), query form (info )
 Dictionary of Minor Planet Names, Google books.
 Asteroids and comets rotation curves, CdR – Observatoire de Genève, Raoul Behrend.
 Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Φενια
Φενια